आर्चर ब्लड
आर्चर केन्ट ब्लड (Archer Kent Blood, मार्च 20, 1923 – सितम्बर 3, 2004) एक अमेरिकी दूत थे। सन् 1971 के बांग्लादेश मुक्ति युद्ध के दौरान वे ढाका में अमेरिकी वाणिज्य दूतावास (कॉन्सुलेट) में तैनात थे। ढाका, जो आज बांग्लादेश की राजधानी है, उस समय पूर्वी पाकिस्तान का मुख्यालय था। ब्लड उस समय ढाका से अपनी (यानी अमेरिकी) सरकार को पाकिस्तानी सेना द्वारा किए जा रहे अत्याचार के विरुद्ध एक तार भेजेने के लिए प्रसिद्ध हुए। यह तार आगे जाकर ब्लड टेलीग्राम (Blood Telegram) कहलाया। उन्होंने ग्रीस, अल्जीरिया, जर्मनी, अफगानिस्तान में भी सेवा की और 1982 में सेवानिवृत्त होकर नई दिल्ली, भारत में अमेरिकी दूतावास के प्रभारी के रूप में अपने करियर का अंत किया।